# Acer shirasawanum

### Fra Wikipedia, den frie encyklopædi

| Acer shirasawanum | ?

Videnskabelig klassifikation

Rige: | Plantae (Planter)
Division: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Sapindales (Sæbetræ-ordenen)
Familie: | Sapindaceae (Sæbetræ-familien)
Slægt: | Acer (Løn-slægten)
Art: | Acer shirasawanum

Acer shirasawanum er et lille, løvfældende træ med en tætgrenet, kuplet vækstform. Barken er først rødlig og glat. Senere bliver den grøn og til sidst kan gamle grene og stammen blive gråbrune, men stadig glatte. Knopperne er modsat stillede, kegleformede og rødlige. Bladene er cirkelrunde og håndlappede med groft takket rand på hver af de 9-13 slanke lapper. Oversiden er græsgrøn, mens undersiden er lysere grøn. Høstfarven er rød, orange og gul (ofte på samme blad). Blomstringen sker sidst i maj, og de rødlige blomster sidder samlet i endestillede halvskærme. Frugterne er lysegrønne og vingede.

Ikke-synlige træk

Arten har et kraftigt rodnet, men de planter, der forhandles i Danmark, er ofte podet på grundstammer af Spids-Løn.

Størrelse

10 x 12 m (25 x 30 cm/år), men i danmark ofte betydeligt mindre.

Hjemsted

På bjerget Ohdaigahara i det centrale Japan findes arten i køligt tempereret klima og i 1500-1600 m højde, hvor den optræder som underskov i blandet løvskov sammen med bl.a. Acer sieboldianum, Betula grossa, Fagus crenata, Quercus crispula, Skrue-Ædelgran og Sol-Cypres.

Forveksling

Bladene kan minde meget om Viftebladet Løn og Vin-Løn.

Hentet fra "http://da.wikipedia.org../../../a/c/e/Acer_shirasawanum.html"

Kategorier: Taksonomisk beskrevet | Træer | Høstfarve

##### Views

- Artikel
- Diskussion
- Nuværende version

##### Søg